প্যালিওজোয়িক
প্যালিওজোয়িক মহাযুগে ছয়টি যুগ অন্তর্ভুক্ত: ক্যাম্ব্রিয়ান, অর্ডোভিশিয়ান, সিলুরিয়ান, ডেভোনিয়ান, কার্বনিফেরাস (বিকল্পভাবে মিসিসিপিয়ান যুগ এবং পেনিসিলভানিয়ান যুগে বিভক্ত) এবং পার্মিয়ান।
হুয়ায়াঙ্গোসরাস
হুয়ায়াঙ্গোসরাস (রোমান লিপি - "Huayangosaurus") হল অর্নিথিস্কিয়া বর্গের একপ্রকার ডাইনোসর। আজ থেকে প্রায় ১৬ কোটি ৫০ লক্ষ বছর আগে মধ্য জুরাসিক উপযুগের বাথোনিয়ান ও ক্যালোভিয়ান অধোযুগে এরা পৃথিবীর বুকে বিচরণ করত। সময়ের হিসেবে এরা এদের বিখ্যাত আত্মীয় স্টেগোসরাসদের তুলনায় প্রায় ২০ লক্ষ বছর বেশি পুরনো। চীনদেশের সিচুয়ান প্রদেশে এদের দেহাবশেষ আবিষ্কৃত হয়েছে। এরা থাইরিওফোরা উপবর্গ বা বর্মাবৃত ডাইনোসরদের অন্যতম স্টেগোসরিয়া অধোবর্গের অন্তর্ভুক্ত। এই "স্টেগোসরিয়া" অধোবর্গের অন্তর্গত দু'টি গোত্রের অন্যতম হুয়ায়াঙ্গোসরাইডির এই একটি মাত্র গণ এখনও পর্যন্ত আবিষ্কৃত হয়েছে।